**Gunnar Nilsson**, nado en Helsingborg o 20 de novembro de 1948 e finado en Londres o 20 de outubro de 1978, foi un piloto Sueco.

Traxectoria
-----------

Antes de entrar na Fórmula 1, gañou o Campionato Británico de Fórmula Tres de 1975. Nilsson participou en 32 carreiras de Fórmula Un, clasificándose para todos eles. Gañou unha carreira, o Gran Premio de Bélxica de 1977, batendo a Niki Lauda e a Peterson, pero, a partir de entón, a súa condución perdeu garra a enfermidade comezara a atenazarlle. Ao detectar as súas cefaleas, o seu compañeiro de equipo en Lotus Mario Andretti aconselloulle unha urxente revisión médica, aínda que xa era tarde. Sen resignarse a un final sen esperanza, Nilsson fichou en 1978, por Arrows, pero nunca estivo o suficientemente ben como para pilotar o coche. Competiu en tres carreiras International Race of Champions (IROC) en 1978. Acadou dous sextos lugares e un quinto posto.

Caeu en coma en outubro e morreu un mes antes de cumprir os 30 anos. Ronnie Peterson avantaxoulle en 39 días en cruzar a meta final. Nilsson quixo contribuír a portar o ataúde do seu antigo heroe, pero o seu estado xa non llo permitía e, cariñosamente, James Hunt e Emerson Fittipaldi tiveron que disuadilo.

Nos últimos meses, Nilsson perdera 30 kg de peso e todo o pelo, a causa do tratamento de quimioterapia, pero conservou o ánimo, traballou persoalmente nunha fundación contra o cancro (para a que recadou preto dun millón de dólares) e anunciou que se reintegraría ao Gran Circo da fórmula 1 en 1979. Nos seus últimos días negouse a ser drogado e afrontou o final con completa lucidez.

Morreu de cancro testicular en Londres en 1978. Logo da súa morte, a súa nai, Elisabeth Nilsson, creou o Fundación Gunnar Nilsson contra o cancro.

Gunnar Nilsson está enterrado no cemiterio Pålsjö en Helsingborg, Suecia, preto dos seus pais Arvid e Elisabeth Nilsson.

### Resultados Completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | John Player Team Lotus | Lotus 77 | Cosworth V8 | BRA | RSARet | USWRet | ESP3 | BELRet | MONRet | SWERet | FRARet | RURet | ALE5 | AUT3 | NEDRet | ITA13 | CAN12 | USARet | XPN6 |  | 10º | 11 |
| 1977 | John Player Team Lotus | Lotus 78 | Cosworth V8 | ARXNTS | BRA5 | RSA12 | USW8 | ESP5 | MONRet | *BEL*1 | SWE19 | FRA4 | RU3 | ALERet | AUTRet | NEDRet | ITARet | USARet | CANRet | XPNRet | 8º | 20 |

Notas
-----

1. ↑  "IROC results".

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Gunnar Nilsson Modificar a ligazón no Wikidata*** |

* Gunnar Nilsson article on The Speed Blog
* The Gunnar Nilsson Cancer Foundation

* Portal:Fórmula 1
* Portal:Suecia

|  |  |
| --- | --- |
| Control de autoridades | 
* Wd: Q171445
* WorldCat
* VIAF: 75133222
* BNB: ID
* FAST: 42265
* ISNI: 0000000021940617
* LCCN: n79103065
* NKC: xx0249742
* DriverDB: gunnar-nilsson
* RacingReference: Gunnar\_Nilsson

 |